Foto: Index



OD ČETVRTKA traju DDoS napadi na Indexove servere, dan ranije najavljeni od katoličkih talibana. Napadi su najavljeni zbog "nemoralnih tekstova protiv crkve".

Tko nema kapaciteta boriti se razumom, stavovima i argumentima, taj se mora boriti nasiljem. U ime vjere, ljubavi i Boga, dakako.



Politika katoličkih talibana oduvijek je bila ista: nekad su zbog različitog mišljenja spaljivali ljude, danas ruše servere. Dubokog smo uvjerenja da je čovjek nastao od majmuna, no prihvaćamo i da se neki od majmuna nisu razvili u ljude.



Pristup Indexu uglavnom se odvija nesmetano, no mogući su povremeni problemi, zbog čega se ispričavamo.



Index i ovaj put zahtjeva intervenciju policije, kako bi se novinarima Indexa osiguralo pravo na slobodu govora, zajamčenu Ustavom.



Kroz deset godina postojanja Index je nailazio na mnoge prijetnje: od prijetnji fizičkim napadima i ubojstvima, do prijetnji hakerskim napadima, s kojima se i ovaj put suočavamo.



Index svojim čitateljima ne može jamčiti da će serveri uvijek raditi, ali im jamči da će Index ostati oaza slobodnog duha i mišljenja.



Žao mi je talibani, no Zemlja jest okrugla. Paljenje ljudi i rušenje servera to ne može promijeniti.

Tekst se nastavlja ispod oglasa

Matija Babić